# Áttekintés

A Zend Framework egy nyíltforrású keretrendszer webalkalmazások és -szolgáltatások PHP 5-tel való fejlesztésére. A Zend Keretrendszer 100% objektumorientált kódban került megvalósításra. Felépítése némiképp egyedi; összetevői kevés függőséggel rendelkeznek egymás irányában. Ez a lazán kapcsolt szerkezet lehetővé teszi a fejlesztőnek, hogy külön-külön használja őket. Mi ezt gyakran csak „használd tetszés szerint” kivitelnek hívjuk.

Míg egymástól függetlenül is használhatók, a szabványos könyvtárban lévő összetevői együtt hatékony és bővíthető keretrendszert alkotnak. Robusztus, nagyteljesítményű MVC megvalósítást, egyszerűen használható adatbázis-elvonatkoztató réteget és egy HTML űrlap megjelenítést, ellenőrzést és szűrést megvalósító – tehát a fejlesztők számára ezen teendőket egyetlen egyszerűen használható, objektumorientált felületen egyesítő – űrlap komponenst kínál. Más összetevők, mint a Zend_Auth és a Zend_Acl felhasználó hitelesítést és jogosítást nyújtanak minden bevett igazolvány tároló megoldás esetére. Megint mások ügyfélkönyvtárakat alkotnak a legnépszerűbb webszolgáltatások elérése céljából. Bármilyen elvárásokat is támasszon egy alkalmazás, szinte biztos, hogy találni egy olyan Zend Framework összetevőt, amely drámaian lecsökkenti a fejlesztési időt, mélyrehatóan bevizsgált alapokra építve.

A „Zend Keretrendszer” kezdeményezés elsődleges támogatója a Zend Technologies, azonban sok vállalat működött közre összetevők vagy jelentősebb fejlesztések felajánlásával. Olyan cégek működnek együtt a Zenddel a Keretrendszer fejlesztők számára elérhetővé tenni kívánt webszolgáltatás felületeik és más technológiák kapcsán, mint a Google, a Microsoft és StrikeIron.

Mindezen lehetőségek megteremtése és fenntartása nem valósulhatott volna meg a Zend Framework élénk közösségének segítsége nélkül. A közösségi tagok, beleértve a közreműködőket is, elérhetők a levelezőlistákon , IRC csatornákon és más fórumokon. Bármilyen kérdés merüljön fel, a közösség mindig elérhető hogy megválaszolja.